Features of Haemodynamic Control During General Anesthesia for Laparoscopic Adrenalectomy // Особености на хемодинамичния контрол при провеждане на обща анестезия за лапароскопска адреналектомия
Тумори на надбъбречната жлеза се откриват сравнително често при образни изследвания на коремната кухина по друг повод. Малък процент са хормонално активни, числят се към редките заболявания и създават специфични предизвикателства пред анестезиологичния и хирургичния екип. Цел на нашето ретроспективно проучване е да установим разликите в хемодинамиката и използваните техники за контрол по време на обща анестезия за лапароскопска адреналектомия при различните тумори на надбъбречната жлеза. Изследваната популация се характеризира с висок коморбидитет като по-голямата част от пациентите се представят предоперативно с хипертония, а тези с феохромоцитом и с кардиомиопатия. Интубацията и манипулацията върху жлезата непосредствено преди клампажа на венозните съдове са критични моменти по отношение на хипертензията при пациенти с феохромоцитом. При всички пациенти, подложени на адреналектомия се установява интраоперативна хемодинамична нестабилност, но при тези с феохромоцитом е значително по-изразена, с поява на екстремна хипертония и по-висока честота и продължителност на хипотонията. Честотата на приложение на изследваните техники за хемодинамичен контрол е значително по-висока при пациентите с феохромоцитом, в сравнение с останалите групи. Практиката в нашия център отговаря на публикуваните в литературата препоръки и алгоритми като различия се откриват само с част от авторите по отношение обема на хемодинамичния мониторинг и някои от прилаганите медикаменти.
adrenal gland tumours, haemodynamics, pheochromocytoma, Анестезиология, спешна и интензивна медицина / Anaesthesiology, Emergency, Intensive medicine
Networked Digital Library of Theses and Dissertations